Хатанбаатар (кино)

«Хатанбаатар» — 1981 онд Монгол Улсад монгол хэлээр бүтсэн 18 бүлэг өнгөт уран сайхны кино. Эх орныхоо тусгаар тогтнол, зон олныхоо эрх чөлөөний төлөөх тэмцэлд тодрон гарсан Монгол цэргийн домогт жанжин Хатанбаатар Магсаржавын түүхэн үйл амьдралд тулгуурлан бүтээсэн, түүх хувьсгалын сэдэвтэй туульсийн кино роман. Сандагдоржийн Магсаржав нь Булган аймгийн Хутаг сумын Өвөр цагаан бургас гэдэг газар (1878-1927) онд төрсөн. 1905-1911 онд Ховд аймаг дахь Халх жасаанд түшмэлээр томилогдон ажиллаж байв. Манж Чин улсын дарлалыг эсэргүүцсэн Монголын ард түмний 1911-1912 оны Үндэсний эрх чөлөөний хөдөлгөөнд оролцож, 1912 оны 7-р сард Ховд хотыг чөлөөлөх байлдааныг Манлайбаатар Дамдинсүрэнгийн хамт удирдаж, манжийн амбаныг Монголын баруун хязгаараас хөөн гаргажээ. Богд хаант Монгол Улсын Засгийн газар уг гавьяаг үнэлж Хатанбаатар цолоор шагнажээ. 1922 оноос цэргийн яамны дэд сайд, жинхэнэ сайд, Намын төв хорооны тэргүүлэгч, орлогч, Бүгд хурлын гишүүн, Улсын бага хурлын гишүүнээр сонгогдож байжээ.

 Кино багийнхан 
Түүхийн зөвлөхөөр Хандын Нямбуу ажиллажээ. 

 Уран бүтээлчид 

 Найруулагч: Гомбожавын Жигжидсүрэн
 Зураглаач: Л.Шаравдорж, Г.Цэрэн
 Зохиолч: Сономын Удвал, Г.Жигжидсүрэн
 Хөгжмийн зохиолч: Зундуйн Хангал
 Дууны найруулагч – Б.Самбуу
 Нүүр хувиргагч – Д.Бадамцэрэн
 Эвлүүлэгч – Д.Түмэнбаяр, Д.Дэжид, Т.Наранцэцэг

 Гол дүрүүд 
Киноны гол дүр Хатанбаатар Магсаржавын дүрийг ард олны сэтгэл зүрхэнд хүргэхүйцээр Лхагвын Эрдэнэбулган агсан бүтээсэн билээ. 

 Магсаржав- Лхагвын Эрдэнэбулган
 Дамдинсүрэн, Лам Авар- Пүрэвдоржийн Цэрэндагва
 Ванданов- М.Цолмонбаатар
 Сүхбаатар- Р.Доржбат
 Бакич- С.Анатолий
 Барон Унгерн- Анатолий Ткалыч
 Фрунзе- Х.Роман
 Жав- Банзарын Дамчаа
 Тогоо буюу Боогоо-Дашдэлэгийн Алтангэрэл
 П.Е.Шетинкин-Николай Маликов
 АВ.Бурдуков -Борис Андреев
 Га ноён -Сангижавын Гэндэн
 Ховдын Амбан -Лоолийн Жамсранжав
 Богд Жавзандамба хутагт- Нямын Цэгмид
 Жаргал -Намсрайн Сувд
 Дарьзав – Чойжилын Авирмэд
 Дэрмэн-Доржийн Сэдэд
 Гүнчинхорлоо-Д.Даваажав
 Хөрш өвгөн- Дэндэвийн Чимэд-Осор

 Гадаад холбоос 
Хатанбаатар МУСК I анги
Хатанбаатар МУСК II анги
Хатанбаатар Монгол кино

Ангилал:1981 оны кино
Ангилал:20-р зууны монгол кино
Ангилал:Уран сайхны кино
Ангилал:Хатанбаатар Магсаржав
Ангилал:Сономын Удвал
Ангилал:Зундуйн Хангал
Ангилал:Түүхийн кино
Ангилал:Намтарчилсан кино
Ангилал:Монголын кино
Ангилал:Дайны кино
Ангилал:Уран зохиолоос дэлгэцийн кино